
AU  CT  0  R. 


P  R  A  E  F  A  T  I  O. 

In  dissertatione  inaugurali  ad  sumnios  honores  iri 
Medicina  et  Chirurgia  rite  consequendos  a  me  scri- 
benda  de  physiologica  pinguedinis  significatione 
quaedam  in  medium  proferre  apud  me  constitueram ; 
angustos  autem  tali  scripto  concessos  fines  ad  amplio- 
rem  huius  argumenti  tractationem  non  suffecturos 
essemox  perspexi.  Primumenim  anatomica  adipisdis- 
positio  in  homine  et  in  animalibus  exploranda  erat, 
tum  in  physicam  et  chemicam  iilius  indolem  inquiren- 
dum,  tum  eius  evolutio  observanda,  denique  morbo- 
sae  adipis  mutationes  pervestigandae  fuissent,  quum 
pathologia  physiologiae  sit  informatrix,  Consilium 
igitur  mutavi  et  anatomicam  tantum  pinguedinis  des- 
criptionem  et  eius  evolutionis  historiam  exponere 
decrevi. 

Enumerationem  opusculorum  de  pinguedine  tra- 
ctantium  praemisi  et  icones  quasdam  pinguedinis  dis- 
positionein  illustrantes  adieci. 

P  A  R  S  I. 


DZ    ITNGUEDINIS  DISPOSITIONE  IN  ANIMALI 
-  PEFiFECTIOFxI. 


fi     I  N    H  O  M  I  N  E. 

Iii  corporis  humani  textu  mucoso*),  tanquam  massa  animali 
primigenia  huirior  serosus  et  pinguedo  continentur,  et  ita  qui- 

dem,  ut  in  quibusdam  corporis  locis  coniunctim  animadvertan- 
■tur,  in  aliis  autem  vel  serum  tantum,  vel  pinguedo  sola  adsit. 

Pauci  loci  sunt,  in  quibus  textus  mucosus  in  statu  sano 
pinguedinem  nunquam  continere  solet ,  nempe  in  cavo  cranii, 
in  ipso  oculo,  naso,  aure ,  in  pulmonibus ,  in  intestinis  et 
glandulis;  etiam  textus  mucosus  subcutaneus  nullam  pingue- 
dinem  continet  in  palpebris  atque  sub  cute  scroti  et  penis. 

J  Oualitas  aeque  ac  quantitas  pinguedinis  in  variis  locis  varia 
esse  solet. 

Magnam  reperimus  huius  substantiae  quantitatem  in  ex-r 
teriori  omnium  fere  .tunicarum  serosarum  facie,  e.  g.  peritonaei, 
pericardii,  membranarum  praesertim  synovialium;  nulla  tamen 
adeps  obvolvit  tunicam  vaginalem  propriam  testis  et  arachnoi- 


)  De  textus  mucosi  natura  leg.  Meckel  Handb.  der  menschl.  Anatomie 
B.  I.  S.  ti'6. 

deam;  pauca  quasdam  tantum  partes  pleurae;  nulla  continetur 
in  tela  mucosa  sub  membranis  mucosis.  Glandulae  fere  omnes 
mu^to  circumdantur  adipe;  magna  illius  copia  observatur  sub 
cute,  et  circa  'musculos,  deinde  in  ossium  longorum  cavis, 
quorum  adipem  medullae.ossinm  nomine  insignire  solent. 

Pinguedo  in  homine  vivo  fere  ftuida  est,  attamen  in  qui- 
busdam  locis  maiori  gaudet  spissitudine,  in  aliis  minori,  quem 
varium  spissitudinis  graduni  a  varia  duarum  in  pingucdine  con- 
tentarum   substantiarum  proportione  pendere,  experimenta  a 
chemicis  celeberrimis  Chevreuil*,  et  Braconnot  **)  instituta 
nos  docuerunt.  Substantiam  fluidiorem  cel.  Chevreuil  elainam, 
spissiorem  autem  stearinam  vocavit,  easque  separavit  adhibito 
alcohole  vini,  qui  elainam  in  se  suscipit,  stearinam  autem  in- 
solubilem  relinquit;  cel.  Bracoivnot  eandem  separationem  ob- 
tinuit  ope  chartae  bibulae,  quae  cum  pinguedine  pressa  elainam 
imbibit  et  postea  sola  stearina  obducta  reperitur.  Praeterea 
Chevreutl  et  Braconjjot  principium  colorans  invenerunt.  Cel. 
Thenabd  acidum  sebacicum  e  pinguedine  obtinuit,  quod  nihil 
nisi  Acidum  benzoicum  esse  Berzelius  perhibet***).  Pinguedo 
lialinis.  niipta  singulari  modomutatur,  ut  docuit  cel.  ChevPlEuil. 
Abundat  adeps  carbonico  et  hydrogenio;  azoticum  autemprin- 
cipium  ex  illo  plane  abesse  videtur.  Continentur  in  adipe  suilla. 
docente  Berard  :  -» 
principii  carbonici    69,00  partes 

*)'  V.  Annal.  d.  Chimie  Vol.  88-  94  et  95» 
**)  V.  Annal.  de  Chimie  Vol.  93  p.  225. 

***)  Thenard  sur  Pacide  6ebac.ique.    Ann.  d.  Chim^e  Tom.  XXXIX.  p* 
193.  —  BEF.zEi.rus  Im  Journ.  fiir  Chemie  u.Physik  B.  II.  S.  275- 


principii  oxygenii       9,66  partes 

 hydrogenii  2 1^34  —  —  *) 

Similem  esse  elemeatorum  rationem  in  adipe  humana  iam  an- 
tiquiora  experimenta  (quae  in  Haeeeri  elementis  physiologiae 
collecta  exstant)  probare  videntur.  Repetitionem  experimen- 
torum,  quae  instituerunt  Chevreuil  et  Braconnot,  et  analy- 
sin  chemicam  accuratiorem  adipis  in  variis  animalium  classibus, 
in  variis  vitae  peribdis  et  in  variis  corporis  regionibus  omnes 
physiologi  valde  desiderant, 

Pinguedo  aeri  exposita  oxygenium  magna  cum  aviditate 
attrahit  et  acida  evadit**);  acidum,  quod  veteres  chemici  in 
adipeadesse  existimarunt  et  acidum  sebacicum  vocarunt***),  sub 
ipsa  formatur  destillatione. 

Pinguedo  attractione  centrali  praedita  est,  quae  in  ea  prae- 
valet.  Plurimis  corporibus  multo  minori  vi  adhaeret,  quanx 
aqua,  qua  de  causa  pinguedines  partes  semper  globosam  for- 
mam  induere  tendunt. 

Deponuntur  adipis  guttulae  semifluidae  in  textu  mucoso, 
cui  vero  non  adhaerent,  sed  ob  vim  attractivam  centralem  prae- 
valentem  globulos  tela  mucosa  obvolutos  formant,  quorum 
plures   sibi   inyicem  approximati  maiores  constituunt  massas 


*)  Cotndet  (fonrn.  de  Physique.  Adipem  tantum  e  pri.ricipio  carbonico 
et  hydrogenio  componi   existimat,  ita  quidem  ut  sex  partibus  con- 
tineantur  quinque  partes  carbonici  et  una  pars  hyclrogenii. 
)  Conf.  Bkaconnot.  1.  s.  e. 

***)  Gruetzmacher  de  ossium  medulla.  Lips.  1748-  —  Rhades  de  ferro 
sangu.  hum.  Gottingae.  1753.  —  Knape  diss.  de  acido  pingued* 
anim.  Gottingae.  1754,  —  Crell  Chem.  Journ.  T7i.  1.  II.  IV. 


adiposas  quodammodo  rotundas  textu  mucoso  quoque  obvo- 
lutas. 

In  liomine  mortuo  textxis  mucosus,  pinguedinis  globulos 
cingens,  concrescit  et  membranae  tenacioris  speciem  prae  sefert, 
unde  factum  est,  ut  nonnulli  medici  ingenio  et  docrrina  prae- 
clari  (e.  g.  W.  Hukter  et  M.  Maepighi  *_)  singulares  admitterent 
glandulas  vel  vesiculas  adipem  secernentes  et  continentes,  quo- 
rum  vero  sententia  ab  aliis  auctoribus  et  a  magno  praesertim 
Halxero  refutata  est.  Nam  tela  mucosa  adipem  continens 
nullo  modo  differt  ab  ea,  quae  nullam  adipem  continet.  Cete- 
rum  ipse  iam  Haexerus,  et  nostris  potissiraum  temporibus 
celeberrimus  Bichat  falsis ,  quas  animo  conceperant,  notio- 
nibus  de  tela  mucosa  decepti  massarum  adiposarum  descriptio- 
nem  naturae  non  omnino  convenientem  exhibuisse  videntur. 

Spatia,  in  quibus  globuli  adiposi  continentur1,  ab  ipso 
adipe,  in  tela  mucosa  secreto,  efformata  esse  nobis  videntur,  ut 
supra  monitum  est;  telam  autem  mucosam ,  globulos  adiposos 
proxime  cingentem ,  post  corporis  mortui  refrigerationem  mem- 
branae  tenuis  speciem  prae  se  ferentem,  ipsis  globulis  arctins 
adhaerere,  imo  a  reliquo  textu  mucoso  facilius  separari 
posse,  neutiquam  negaverim.  Nam  inter  omnes  constat,  cor- 
pora  aliena  facile  in  telam  mucosam  intrudi  posse,  ab  ipsa 
vero  hac  tela,  quam  membranam  spuriam  vocant,  cingi 
Sed  corpora  quaevis  aliena  inflammationem  excitant,  unde  fit, 
ut  naturae  vires  illa  separare  et  ex  organismo  eiicere  conen- 


*)  Alios  auctores,  eandem  sententiam  defendentes,  ab  Hallero  in  Elern. 
Phys.  Tom,  I.  p.  53.  allegatos  legimu6. 


tur.  Globuli  autem  adiposi  principio  inflammabili  abundantes 
levi  forsan  polaritate  e  tela  mucosa,  quoad  chemicam  indolem 
indifferente,  oxygenium  attrahunt,  quo  tela  mucosa  semper  con- 
densatur,  ut  experimenta  demonstraverunt.  Hinc  fit,  stratum 
telae  mucosae,  globulos  adiposos  cingens  reliqua  paulo  densius 
reddatur,  eoque  in  veram  membranam  mutato,  tumorum  cysti- 
corum  quasdam  species  formari,  veri  non  absimile  esse  videtur, 
Hoc  stratum,  aeque  ac  tota  tela  mucosa,  vasis,  in  ipsos  glo- 
bulos  adiposos  non  penetrantibus ,  perreptaturj  haec  autem  vasa 
utrum  semper  membrana  cincta  sint,  nec  ne  demonstratu  diflici- 
le  est;  ultimos  enim  vasorum  fines  nullis  instructos  esse  mem- 
branis ,  sed  membranas  sensim  in  telam  mucosam ,  e  qua  for- 
mantur,  abire,  nostris  temporibus  plures  evicerunt  auctores*) 
clarissimi. 

Globulorum  adiposorum  magna  est  varietas  quoad  magni- 
tudinem  et  numerum. 

Medulla  ossium  et  partes  illam  continentes  nullo  modo  dif- 
ferunt  a  pinguedine  et  tela  mucosa  reliqui  corporis,  paulo  flui- 
dior  saltem  medulla  esse  videtur.  Ossium  cava  et  cellulae  replen 
tur  tela  mucosa,  quae  in  ossibus  latis  et  in  ossium  longorum  epi- 
physibus  serum,  raro  pinguedinem  continet,  in  ossium  autem 
Jongorum  cavis  tela  mucosa  ipsam  substantiam  osseam  tangens 
membranae  medullaris  vel  periostei  interni  nomen  ab  auctori- 


*)  Confer.  Doellinger  Ahhandlung,  was  ist  Absonderimg?  Wurzburg. 
8-  —  De  pinguedinis  praesertim  vasis  boc  statuit  Trevjranus. 
Biologie  B.  IV.  S.  502  seq.    „Diese  Erfahrungen  beweisen ,  dafs  die 
Blutgefafse  eich  in  die  Hohlungen  des  Zellgewebes,  woiinn  das  Fett 
eingeschlossen  ist ,  offnen  u.  s,  w." 


—    s  — 

bus  accepit,  in  cuius  medio  pinguedinis  (medullae)  globuli  con- 
tinentur,  eodem  modo  ac  in  toto  corpore,  tela  mucosa  obvoluti. 
Bichat  inter  lvanc  ■telam  mucosam  et  membranam  medullarem 
similitudineni  quandam  intercedere  existimans  morbosorum 
ossium  structura  deceptus  est*). 

Addam  nunc,  quae  de  pinguedinis  natura  et  dispositione 
in  variis  animalibus  ab  auctoribus  adnotata  fuerunt. 

II.    I  N    M  A  M  M  A  L  I  B  U  S. 

Magna  est  in  mammalibus  pinguedinis  diversitas.  Differt 
spissitudine ,  colore,.  odore  et  sapore;  etiam  magnitudine 
globulorum. 

Spissior  pinguedo  est  animalibus  herbivoris ,  e,  g.  bovibus 
et  ovibus,  fluidior  multungulis,  e.  g.  suibus  et  animalibus  car- 
nivoris ,  fluidissima  est  cetaceis  ,  in  quibus  post  refrigerationem 
quoque  non  concrescit;  immo  in  phoca  sese  movente,  Anso- 
Nio*)  teste,  adeps  instar  undarum  fluctuat  et  agitatur;  ex  in- 
cisione  in  delphini  vel  balaenae  corpus  facta  maxima  adipis  pars 
effluit;  quorundam  lanien  cetaceorum  pinguedo  durior  est,  teste 
gTiii^-L.iiii^ ,  qui  Manati  (Stelleriani)  pinguedinem  his  verbis  de- 
scripsit:  „Pinguedo  glandulosa ,  consistens,  candida ,  soli  vero 


*)  „La  texture  de  la  membrane  medullaire  est  tres  peu  connue,  parce 
que  son  extreme  tenuite  la  derobe  a  nos  rechercheS ;  car  ce  n'est  que 
dans  3es  os  des  rachhiques  que  son  augmentation  morbifique  en  epais- 
aeur  m'a  permis  d'en  poursuivre  exactement  le  trajet.  Efle  a  1'appa- 
yence  du  tiesu  cellulaire  etc."  Bichat.  Anat.  geuer.  ed.  Maingault 
Vol.  II.  jj.  223. 

**)  Voyage  round  tke  world  p.  124. 


v 

exposita  butyri  niaialis  instar  flavescens  cuxrl  nulla  marinorum 
animaliuni  pinguedine  conferenda  etc.  *)"  Ex  ipsa,  autem  ceta- 
ceorum  pinguedine,  in  vivo  animali  fluida,  post  refrigerationem 
adeps  durissima  deponitur,  cui  spermatis  ceti  nomen  dederunf 
auctores,  cuius  magna  quoque  quantitas  deposita  deprehenditur 
in  tela  mucosa  capitis  balaenae  boopis  **). 

Varia  autem  pinguedinis  animalium  spissitudo  pendere 
videtur  a  varia  rationc,  qua  elaina  stearinae  admixta  invenitur. 

DeprehenditBRACONKOT  in  axungiae  porci  partibus  100  elai- 
nae  62,  stearinae  58;  in  mcdulla.  ossium  bovis  elainae  24, 
stearinae  76;  in  medulla  ossium  ovis  elainae  7,4,  stearinae  26. 

Berakd  ***_)  invenit  partes 

Acidi  carbonici.        Hydrogenii.  Oxygenii. 

in  sevo  ovillo  ....     1000    1876   78 

in  adipe  suillo .  .  .  .    1000    1437    149 

in  adipe  piscario  ****).  1000    917    57 

in  spermate  ceti .  .  .    1000    823    42 

Invenit  idem  auctor  in  cera  acidi  carbonici  1000,  hydro- 
genii  88°  >  oxvgenii  25;  in  oleo  olivarum  acidi  carbonici  1000, 
hydrogenii  980  ,  oxygenii  4C. 

Continent  adipes  liquidi  maiorem  quantitatem  principii  hy-' 
drogenii  et  minorem  principii  carbonici ,  quam  adipes  duriores. 

Fluidus  balaenarum  adeps  paucam  stearinae,  spermaceti 

*)  Steller  de  bestiis  marinis  Nov.  Comment.  Petrop.  Toirj.  II.  p.  328. 
**)  Rudolphi  Physiologie  B.  I. 

***)  Annal.  de  Chimie  et  de  Phys.  Juillet.  1Q1J.  p.  290.  MeCjKEL  drchv, 

f.  d.  Physiol.  B.  III  p.  477. 
****)  A.  Meckelio  Fischdl  vocatur. 

B 

autem  nullam  fcre  elainam  continet.  Memoratu  dignum  est  in 
his  animalibus  separatas  esse  substantias,  quae  in  aliis  mixtae  in- 
vemuntur. 

Color  varius  pinguedinis  a  pigmentis  singularibus  pendere 
videtur. 

Piriguedinis  fluiditas  et  mobilitas  in  quibusdam  mammali- 
bus  nostrae  opinioni  de  pinguedinis  dispositione  magis  faverc 
videtur,  iquam  eorum,  qui  illam  in  cellulis  membranaceis  con- 
tineri  putant. 

In  omnibus  mammalibus  adeps  peritonaei  et  mesenteriorum 
ad  latera  vasorum  depositus  invenitur,  hae  striae  adiposae  a 
quibusdam  auctoribus  ductus  adiposi  vocatae  fuerunt. 

III.    I  N    A  V  I  B  U  S. 

Aves  adipem  continent  vel  fluidiorem,  vel  duriorem.  In 
genere  durior  adeps  iis  avibus  est,  quae  granis  et  in  universum 
vegetabilibus ,  fluidior  iis ,  qnae  carne  vescuntur,  praesertim 
aquaticis  *) ,  in  quarum  compluribus  adeo  fluida  reperitur,  ut 
incisione  facta  tota  effluat  pingucdo.  Globuli  adiposi  in  diversis 
avibus  diversae  magnitudinis  sunt;  in  galiina  e.  g.  teste  Wolff 
minores  sunt,  quam  in  ansere. 

Invenit  Braconnot  in  anserinae -pinguedinis  partibus  cen- 
tesimis  stearinae  52,  elainae  63;  in  pinguedine  anatis  stearinae 
23,  elainae  72;  in  pinguedine  gallo-pavonis  stearinae  p.G, 
elainae  74. 

*)  Quod  iam  adnotavit  cel.  Volch.  Goiter.  ,,Pinguedo  illarum  avium 
liqnida  er  valde  tenuis  est,  quare  admodum  emollit  penetratque." 
Obs.  anat.  chir.  miscell.  p.  i3£. 


Ossa  avium,  quae  aere  non  replentur  fluidam  contment 
medullam. 

IV.   IN  AMPHIBIIS. 

Omnium  amphibiorum  pinguedo  sub  cute  et  inter  muscu- 
lorum  interstitia  deposita  fluida  est  etfacileefilu.it;  in  testudi- 
nibus,  quae  fucis  vescuntur ,  viridi  colore  tincta  reperitur;  in 
ossibus  quoque  ranarum  fiuida,  et  flava  continetur  medulla. 

Praeterea  ranae  et  salamandrae  in  cavo  abdominis  inter  te- 
stes  et  renes  massas  adiposas  continent  e  magno  numero  vesicu- 
larum  adipe  fluido  fiavo  repletarum  compositas  *). 

-     V.    I  N    P  I  S  C  I  B  U  S. 

Piscium  pinguedo  fluidissima  e  qualibet  incisione  facta  fa- 
cillime  effiuit. 

Continent  qtioque  in  piscibus  quaedam  organa  adipem, 
quae  in  animalibus  superiorum  classium,  certe  statu  sano,  ea 
carere  solent,  nempe  hepar,  quae  in  pluribus  piscibus  dimidiam 
ponderis  sui  partem  adipis  continet**),  et  cerebrum,  quod  adi- 
pe  fluido  circumdatur 

i 

VI.    IN  ANIMALIBUS  SINE  COLUMNA  VERTEBRALI. 

In  animalibus  ,  quae  sceleto  destituta  sunt,  adeps  non  tan- 


•)  Swammerdam  Bibel  d.  Nalur.  p.  ji^.  Tab.  X.LVIL  Jig.  i.  c.  d.  e. 
**)  /Vauquei.in  Annal,  d.  Chimie.  T.  10.  p.  193. 

***)  Huius  olci  analysin  instituit  Johann  Meckel  Archiv  f.  d.  PhysioL 
B.  III.  H.  3.  p.  556. 

ta  quantitate  cumulatur,  quam  in  animalibus  perfectioribus ; 
etiam  non  per  totum  corpus  diffusa  est,  sed  in  quibusdam  tan-> 
tum  organis  secernitur. 

In  plurimis  molluscis  ne  minima  quidem  pars  pinguedinis 
animadvertitur *) ,  aeque  ac  in  omnibus  protozois. 

In  insectis  pinguedo  animadvertitur  in  organo  quodam  ab« 
dominis,  cui  corporis  adiposi  nomen  dederunt  auctores. 

Hoc  corpore  in  gryllis  sub  aqua  discisso  multae  guttulae 
olei  flavi  aquae  superficiei  innatarunt**  .  In  gryllis,  ut  in 
omnibus  insectis,  quae  per  tracheas  respirant,  tracheae  hoc  cor- 
pus  intrant***).  In  arachnidibus  autem  et  insectis  apteris  cel. 
Treviranus  ****)  vasa  invenit  ex  hoc  corpore  prodeuntia  et  vel 
in  canalem  digestivum  vel  in  organa  sexualia  hiantia. 

Quale  in  araneis  et  scorpionibus  hoc  corpus  sit,  exactissime 
descripsit  et  nitidis  iconibus  illustravit  cel.  Treviranus  f). 

In  scolopendra  corpora  adiposa  alia  ad  latera  oris,  alia  vero 
in  organa  genitalia  hiantia  inveniuntur  *). 


*)  Treviranus  tamen  in  membranis  canalis  intestinalis  Limacis  ciner. 
L.  vesiculas-conspexit  oleo  flavo  repletas.  Biologie.  B.  IV.  p.  448- 

**)  Treviranus  Biclogie  B.  IV;  p.  511. 

***)  Vid.  iconem  partis  corporis  adiposi  grylli  verrucivori  cum  trachea 
illud  intrante  in  opere,  quod  inscriptum  est :  Cari  Zootomie.  Tab. 
VII.  fig.  23. 

****)  In  operibus  celeberrimis :  Ueber  den  Bau  der  Arachniden  ct  Ver- 
miscfite  Schrijteu  pl.  lcc. 

f)  Ueber  den  innern  Bau  der  Arachniden.  S.  28.  —  Ex  aliifl  insectis 
apteiis  in  Esusd.  Vermischtu  Schriften.  B.  I. 


Larvae  Scarabaei' corpus  adiposum  Swammerdam  exacte  de- 
scripsit.  Eo  docente  olei  guttulae  minimae  a  vesiculis  tenuis- 
simis,  in  albis  rotundis  massis  natantibus  recipiuntur  *.*).  Vesi- 
culis  hisce  acu  destructis  adeps  aquae  superficiei  innatat;  ab 
adipe  in  charta  extensa  maculae  olei  instar  in  ea  apparent,  qua- 
rum  indoies  adiposa  magis  in  conspectum  venit,  si  charta  igni 
admovetur. 

Corpus  adiposum  erucae  Lyonnet  in  celeberrimo  suo  opere 
diligentissime  descripsit  et  admirandis  iconibus  expressit.  Se- 
cundum  huius  observatoris  acutissimi  sententiam  unusquisque 
lobus  corporis  adiposi  e  duabus  membranis  componitur,  inter 
quas  fluidum  albuminosum  continetur,  in  quo  magna  copia 
vesicularum  exiguarum  oleo  replefcarum  natat,  et  quod  tracheae 
adeunt.  Corpore  adiposo  siccato  et  fluido  evaporato  adeps  sive 
oleum  in  conspectum  venit,  quod  etiam  quassando  et  premen- 
do  elici  potest.  Maximam  corporis  adiposi  partem  ex  oleo  con- 
stare  merito  concludit4). 
„    Attamen  nostris  temporibus  cel.  Ramdohr  experimentis 


*)  Treviranus  verm.  Sohriften.  B.  II.  H.  i.  p.  25.  Tab.  V.  fig-  4«  <j* 

q.  et  fig.  7.  E.  E.  et  fig.  8,  P.  P.  P.  P. 
**)  Bibel  der  Natur  p.  130. 

***)  P.  Lyonnet  Traite  anatomique  de  la  chenille  qnironge  le  boisde  sau- 
le.  a  la  Haye.  1762.  p.  106.  seq.  —  „Quoi  qu'il  en  soit,  il  est  certain, 
que  Ta  plns  grande  partie  de  ce  qu'on  appelle  le  corps  graisspux,  n'es£ 
que  de  1'buile  toute  pure."  Ibid.  p.  log.  Exhibuit  auctor  corpus 
adiposum  cum  visceribus  annexis  Tab.  V.  fig.  1.  integrum  corpus 
adiposum  separatum  fig.  5,  corporis  adiposi  partem  magniiudins  au- 
ctam  fig.  6. 


cum  corpore  adiposo  lai-vae  bombyrisqyercus  institutis  corpus  o.di- 
posum  non  ex  adipe,  secl  e  massa  chyli  simili  constare  perhibuit*). 

Treviranus  experimenta  quaedam  instituit  cum  fluido  in 
corpore  adiposo  araneae  domesticae  contento,  idque  ex  albumine 
constare  expertus  est***);  sed  vir  clarissimus  forsan  humorem 
tantum  vesiculas  oleosas  ambientem  obtinuit. 

Accuratior  et  repetita  corpoiis  adiposi  insectarum  perfec- 
tiorum  et  larvarum  analysis  chemica  valdopere  desideratur. 


P  A  II  S  II. 

DE  EVOLUTIONE  PINGUEDINIS. 

I.    I  N    H  O  M  I  N  E. 

Tenerioris  foetus  corpus  nullam  continet  pinguedinem, 
aeque  ac  animalia  iuferiorum  ordinum. 

Quadrimestri  foetui  nulla  pinguedo  neque  sub  ciite,  cuius 
textus  mucosus  tremulam  continet  gelatinam  ***),  nequein  peii- 
tonaeo  ****),  quod  totum  pellucidum  deprehenditur ,  neque  in 
ossium  cavis,  quae  gelatina  replentur  f). 

*)  Abhandlung  iiber  die  Verdauungswerkzeuge  der  lusekten.  S.  63. 

**)  Vermischte   Sclir.   B.  I.  p.  Q.  —  Malpighi  de  bombycibus  p.  21. 

Opp.  L.  B.  1637.   Tom.  II)  oleum  ex  hoc  corporc  obtinuit. 
***)  Rovsch  Thes.  an.  III.  N.  64.  —  Danz  Grundrifsd.  Zcrgl.  d.  ungcb. 

Iljudes.  p.  i78. 
****)  Kaau  perspir.  Hippocrat.  dict.  N.  796. 

f)  Aristoteles  hist.  anim.  Lib.  III.  c.  00.  —  Stahl  theor.  med.  p. 
y>$.  —  Soemmerring  vom  Bau  d.  menschl.  Ixdrpers.  I.  p.  C0.  — 
Bichat  Au.  gdner.  nouv.  ed.  Vol.  II.  p.  226.  etc. 


Primxis  adlips  mense  quinto  sub  cute  secernilur,   in  peri- 
tonaeo  autcm  in  ultimis  graviditatis  mensibus  pauca  adhuc  repe*  , 
ritur  'pinguedo,    ut  adnotaverunt  HuEEr^  et  Soemmerrikg  *). 

Haec  prima  adeps  globulorum  rotundorum,-  alborum  forma 
adparet,  friabilis,  duriuscula  est,  tangenti  digito  pinguedinis 
sensum  nullo  modo  praebet;  initio  singuli  globuli  adparent 
iique  discreti,  deinde  vero  confertiores  sunt  et  contigui**). 

Ininfante  nato  adipis  secretio  sub  cute  copiosissima  est,  pau- 
ca  autem  pinguedo  in  peritcnaeo  et  in  omnibus  interioribus  cor- 
poris  partibus  secernitur.  Adeps  non  amplius  densa  est,  sed 
oleosa  evadit.  *■ 

Pubertate  appropinquante  adipis  copia  imminuitur,  unde 
fit,  ut  artus  minus  teretes  sint  ac  molles  ,  quam  in  puerili  aeta- 
te  esse  solent.  Virili  vero  aetate  adeps  in  interioribus  corporis 
partibus  paulo  copiosior  secernitur. 

Sub  finem  autem  aetatis  virilis  rursus  maior  adipis  copia 
deponitur  sub  cute  et  praesertim  in  abdominis  cavo. 

Senili  aetate  adipis  quantitas  rursus  imminuitur,  et  senem 
decrepitum,  foetus  naturam  altera  vice  quasi  induentem,  adipe 
destitutum  videmus.  \ 

In  sexu  sequiori  pinguedinis  evolutio  dirfert  quodammodo 
ab.ea,  qxiae  potiori  est.  Virginibus  enim  et  mulieribus  maior 
obesitas  est  quam  viris,  binc  molliora  sunt  earum  membra  et 
rotunda,   qualia  infantibus  esse  solent»      Natibus  praesertim 


*)  Idem  in  ceraceis  animadvertkur.  Danz  c.  p.  173. 
**)  Kaau  h  s.  c. 


feminaruni  multa  apponitur  pinguedo;  et  aetate  paulo  prove- 
ctiori  multum  pinguedinis  deponiturin  mulierum  infnno  ventre. 

Etiam  vitae  genus  magnam  vim  habet  ad  evcdutionem  pin- 
guedinis,  qua  de  causa  nonnulli  artincum  ordines  semper  pingues 
esse  solent,  alii  macilenti.  Corporis  quiete  animique  tran- 
quillitate  et  coenislautis  homines  pinguescunt. 

Favent  quoque pinguedinis  evolutioni  oerlae  terrae  regiones, 
potissinum  maris  littora,  paludes ,  lcca  profunda.  Hinc  itnn 
Prospeb.  Alpinus  Aegypti  incolas  pingues  descripsit;  pingues 
adhuc  conspicimus  Belgas  etc. 

Favent  denique  adipis  secretioni  tenebritas,  aer  impurus 
e.t  partibus  phlogisticis  inquinatus;  dein  somnus  diuturnus  et 
frequens.  Hinc  malefici  e  carceribus  pingues  ad  supplicium  ire 
solent, 

II.    I  N    M  A  M  M  A  L  I  B  U  S. 

De  adipis  secretione  in  mammalium  variis  vitae  periodis, 
potissimum  in  foetu,  eadem  valent,  quae  de  homine  dicta  sunt. 

In  homine,  postquam  pubertatis  aetatem  ingressus  est, 
et  semen  virile  secerni  coepit,  pinguedinis  copiam  imminui,  su~ 
pra  iam  commeraoravimus.  Idem  animalibus  accidere  (quae, 
antequam  aestu  venereo  incenduntur,  pinguescunt  et  ma- 
gnam  posissimum  in  abdomine  adipis  copiam  seceimunt,  post 
vencrem  vero  macescunt)  a  pluribus  abservatum  est.  Etiam 
de  animalibus  cetaceis  scimus,  quod  tempore  aestus  venerei  omni 
victu  absrineant  et  attenuentur *).  Quod  et  de  rattis  et  erinace- 
is,  teste  Rigeles,  valet. 


5  V.  Tbeviranus  Biologie  B.  IV.  p.  5o?» 

snm,:  ta  m  IN  AVIBUS. 

In  pullis  avium,  antequam  ovo  excluduntur,  vix  ullus, 
quantum  scimiis ,  secernitur  adeps. 

Ossium  cava  primum  gelatina  replentur,  quemadmodum  in 
foetu  mammalium.  Haller  iam  duodecimo  incubationis  dic 
oleum  fluidum*)  et  die  decimo  quarto  pinguedinem  in  ossium 
cavis  vidisse  asserit**).  Scarpa  die  secundo  post  exclusionem 
ex  ovo  multum  olei  in  ossium  cavis  deprehendit***). 

Omnia  ossa ,  quae  postea  aere  replentur,  initio  medrl- 
lam  continent. 

Mirum  quanta  celeritate  in  avium  corpore  pinguedo  secer- 
nitur  etrursus  resorbetur.  Nonnullae  aves,  hortulani  e.  g.,  nebu- 
la  ingruente,  paucis  horis  interpositis,  maximam  cumulant  adipis 
copiam.  Alaudae  Stahlio  ****)  teste  interdiu  macilentae,  noctu 
pinguissimae  sunt. 

Quies ,  caecitas  et  somnus  ad  aves  saginandas  multum 
ralentf). 

IN  AMPHIBIIS. 

Pinguedinis  evolutio  praesertim  in  ranis  ab  auctoribus  ob- 
servata  est.  , 


*)  Experimeuta  de  ossium  formatione.  Opp.  min,  Tom.  II.  p.  570.  „Noa 

rarissime  in  iisdem  oleum  fluidum  vidi". 
*H  Ibid,  p.  585. 

***)  Ueber  den  imiern  Bau  d.  Kuochen  ubersetzt  von  Roose.  p.  16. 

****)  Tkeoria  medic.  vera  p.  374, 

f )  Halleri  Elcm.  Physiol.  Tom.  T.  p.  39. 


C 


Observante  Home*)  larvae  ranarum  nostratum  et  ranae 
paradoxae  per  quasdam  septimanas  nullam  in  abdomine  con- 
tinent  pinguedinem;  tempore  autem,  quo  pedes  promicant, 
magnam  in  abdominis  cavo  secernunt  adipis  quantitatem,  quae 
tardius  denuo  evanescit. 

Supra  testiculos  et  ovaria  ranarum  et  salamandrarum  corpora 
adiposa  sive  appendices  luteae  conspiciuntur,  quae  ante  coitum 
magnam  abdominis  partem  replent  et  vesiculas  innumeras  oleo 
flavo  turgentes  continent**),  coitu  autem  peracto  parva  sunt  et 
valde  macilenta***). 

I  N  PISCIBUS. 

Omnes  pisces,  ante  coitum  pinguissimi,  coitu  emaciantur. 

Pisces ,  aeque  ac  mammalia  et  aves,  pinguescunt  seminis 
secretione  impedita,  qua  de  causa  mammalia,  aves  et  ipsos  pis- 
ces  masculos  saginandos  solent  castrare ****). 

Pisces  aequeac  aves  et  mammalia  quiete  pinguescunt;  solent 
itaque  pisces  saginandos  musco  obvolutos  in  piscinis  immobiles 
servaref  ). 


*)  E.  Home  iiber  die  Fetterzeuguug  irh  "Darnikanal  der  Frosehe.  Ans 
Phil.  Trans.  \Q\6.  iibers.  in  Meckels  ^lrch.  f.  d.  Physiol.    B,  IV.  p. 

28*-  | 
**)  Swammerdam  Bibel  der  Natur  p.  314. 

***)  Confer.  Roesel  von  Rosenhof  histor.  ran.  nostr.  Tab.  V.  fig.  2, 
quae  ranas  post  coitum  depictas  exhibet  et  Tab.  VI.  et  VIII,  in  qui- 
bus  ante  coitum  depictae  inveniuntur. 
****)  JDict.  des  Scienc  med.  Art.  Obesite.  (par  Laurent)  Voh  Z1'P'  °' 
-}-)  Rhazczynski  histor.  natur.  Polon.  Tom.  II,  p,  211. 


I  N    INSECTIS.  , 

Corpus  adiposum  in  lai*vis  maximum  est ,  in  insectis  per- 
fectis  exiguum,  permultae  insecti  perfecti  partes  e  massa  huius 
corporis  adiposi  formantur,  ut  docuerunt  Malpighi,  Swam- 
merdam,  Lyonnet,  Herold  et  allii ;  in  nympha  haec  massa 
adiposa  corporis  nutritioni  inservire  videtur. 


T   H  E   S   E  S. 


I:  , 

Ad  tollendas  in  vena  porta  stagnationes  haemorrlioides  prolicerc 
ut  plurimum  non  convenit. 

II. 

Exanthemata  topica  non  existunt. 

III. 

Febris  idiopathica  salutare  naturae  conajnen  esse  videtur. 

IV. 

Non  solum  cor ,  sed  maxime  etiam  arteriae  ad  peragendum  cir- 
cuitum  sanguinis  conferiint. 

V. 

Operatio  fistulae  ani  completae  per  ligaturam  caeteris  curandi 
methodis  praeferenda. 


EXPLIC  ATIO  TABULAE. 

,  Fig.  A.  (Vid.  Nov.Act.  Petrop.  Tom.VI.  Tab.  VII.  Fig.  3.)  Portionee 
duorum  musculorum  eo  usque  a  se  mutuo  dietractae,  ut  intermedia  mu- 
cosa  substantia,  quae  continua  et  aequalis  hactenus  apparuit,  in  fila  exten- 
datur,  inermibus  oculis  visae.  a.  b.  Portiones  musculorum ,  in  parte  eu* 
blimiori  a  se  invicem  separatae  et  di6tractae,  profundius  cohaerentes.  c.  d, 
Interstitium  mucosa  repletum.  e.  Portio  mucosae  in  fila  extensae,  quae 
in  nonnullis  locis  subiectae  mucosae  substantiae  (c.  d.)  adhucdum  adhae- 
rent.  Nimirum  musculi  (a.  b.)  quamvis  rubri  distinctisque  satis  fibris 
appareant,  mucosa  tamen  substantia  tenui  pellucida  tecti  sunt.  Nam 
forcipe  haec  prehendi  et  abduci  potest,  quo  tum  musculi  magis  rubri, 
qui  pallide  ante  rubebant,  fibrae  magis  distincte  apparent.  Quae  ergo 
in  fila  extensa  mucosa  (e.  e.)  ea  puncta  musculorum  (<?.  e.  e.)  in  situ  na- 
turali  coniunxerat.  Quae  in  interstitio  (c.  et  d.)  apparet  partes  eorum  (f. 
g.  f.  h.)  nexuerar.  Illa  ergo  (e.  e.  e.)  magis,  proinde  in  fila ,  haec  (c.  d.} 
minus  distractione  musculorum  extensa  est.  Si  musculi  (o.  b.)  remittun- 
tur;  substantia  haec  semifluida  et  tenax,  quae  in  fila  extensa  erat,  con- 
fiuendo  rursum  in  continuam  et  aequalem  substantiam  redit. 

Fig.  B.  Duae  portiones  musculi  uti  in  experimento  priori  eo  usque 
distractae,  ut  mucosa,  qua  coniunguntur,  in  fila  sit  extensa,  quae  tamen 
eubiectae  mucosae  substantiae  adhucdum  adhaereant;  microscopio  in  ipso 
eubiecto  visae.  a.  b.  Portiones  musculi,  in  parte  sublimiori  a  se  mutuo 
distractae,  profundius  adhucdum  cohaerentes.  c.  c.  c.  Fila,  uti  in  ex- 
perimento  priori  ex  superficie  alterius  distractarum  partium  musculi  in 
alterius  superficiem  extenea,  at  subiectae  substantiae  mucosae  adhucdum 
adhaerentia.  Si ,  intuendo  armatis  oculis  fila,  musculos  remittis,  in 
continuam  haec  videe  redire  6ubstantiam  glutinosam,  ex  qua  extensa 

orta  sunt ,  aequali  superficie  praeditam ,  interstitium  musculorum  p&ri- 
ter  replentem  et  musculos  obducentem  ipsos.  Si  contra  magis  mus- 
culos  a  se  invicem  distrahas,  filaque  extendas;  haec  prorsu6  a  subiecta 
solvuntur,  cylindros  integros  perfectosque  microscopio  visa  efficiunt. 
Vides  denique  ut  sensim  sensimque,  si  musculos  sensim  distvahas,  con- 
tinua,  aequali  superficie  praedita ,  substantia  striatim  ad  intervalla 
elevetur,  uti  semicylindricas  primo  columnas,  deinde  cylindros  integros 
producat,  uti ,  musculis  remissis  sensim ,  sensim  in  continuam  et  ae- 
qualem  substantiam  coeant  rursum  haec  fila,  extensione  producta,  quae 
natura  formata  credita  cellulosa  dicuntur,  quorumque  interstitia  cellas 
vocamus.  d.  d.  Interstitia  columnarum,  quorum  superficies  in  super- 
ficies  columnarum  continuant.  e.  e.  e.  Mucosa  interstitium  replene, 
ubi  iam  incipit  distractione  musculorum  in  fila  extendi.  f.  Mucosa  in- 
terstitium  replens.  In  hac  parte  cum  musculos  distraherentur ,  aer  cum 
impetu  et  cum  6trepitu  aliquo,  uti  videbatur,  in  mucosam  irrupit, 
innumerasque  momento  vesiculas  variae  magnitudinis  produxit. 

Fig,  i.  (Vid.  Griitzmacher  diss.  in.  de  medulla  ossium.")  Portio 
medullae  ossium  membrana  medullari  (tela  mucosa)  adhuc  obvolut», 
microscopio  visa. 

Fig.  2.    Poriio  medullae  ossium,  detracta  membrana  medullari  mi- 

croscopio  visa. 

'?"*£•  3-  (Vid.  A.  Monro  descriptiones  bursar.  mucosar.  c.  li. 
Lipsiae.  1799.  Tab.  XIV.  Fig.  19.)  Depicta  particula  adipis,  e  tu- 
nica  adiposa  c.  h. ,  ad  quadragesimam  circiter  partem  magnitudine. 

Fig.  4.  Idem  corpusculum  quemadmodum  sub  microscopio  com- 
posito  apparet  diametri  magnitudine  circiter  centies  et  quinquagesies 
iterata.  Conspicitur  materia  oleosa  in  vesiculis  ovalibus  clausis  con- 
tenta.  (Vesiculae  autem  formatae  sunt  e  tela  mucosa  antea  fluida,  post 
mortem  tantum  concreta.  Continetur  adeps  in  tela  mucoea  eodem  mo- 
do,  ac  aer  in  Fig.  B.) 


Fig.  5.  (Vich  Fontana  Traite  sur  le  venin  de  la  viplre.  Tab 
yill.  Fig.  19.)  Tres  vesiculae  adiposae,  tela  mucosa  adhuc  tecf?e. 
rnagnitudine  valde  auctae. 

Fig.  6.  Harum  vesicularum  una9  tela  mucoea  (communi,  exterio- 
ri)  remota  visa. 

Fig.  7.  (Vid.  Swammerdam  Bibel  der  Natur.  Tab.  XXyil.  Fig. 
<£)    Portio  corporis  adiposi  insecti  (Geotrupis). 

Fig.  Q.  Eiusdem  corporis  adiposi  portio  magnitudine  valde  aucta» 
Apparent  complures  tracheae  corpus  adiposum  adeuntes. 

Fig.  9.  (Vid.  Nova  Act.  Fetrop.  Vol.  yil.  Tab.  yi.  Fig.  2.) 
Epidermidis,  cutis,  substantiae  subcutaneae  et  adipis  sectio,  quantum 
fieri  poluit ,  tenuis ,  microscopio  sine  speculo  opaca  visa.  Ex  brachio 
hominis.  a.  a.  Epidermis.  Eius  scilicet  sectio,  altera  extremitate  ali» 
quantum  a  cute  separatae.  b.  b.  Sectio  cutis,  quae,  quantum  epidermidem 
crassitie  superet,  apparet.  c.  d.  c.  d.  Stratum  substantiae  eubcutaneae, 
a  cute  pariter  et  ab  adipe  diversae,  mediae  inter  utramque  naturae. 
e.  e.  Adipis  subcutanei  portio.  f-ff-  Diversae  glebae,  quibus  adeps 
constat,  dense  concumulatae  et  compressae.  g.  Lineae  obscurae,  qui~ 
bus  glebae  a  ee  invicem  distinguuntur.  h.  vesiculae  adipis.  i.  Similis 
linea  obscura,  qua  adeps  a  substantia  subcutanea  distinguitur.  k.  ,k. 
Eiusmodi  linea,  qua  cutis  a  substantia  subcutanea  distinguitur.  I.  Eius- 
modi  Hnea,  eed  obsoletior,  qua  exterius  substantiae  subcutaneae  6tra- 
tum  ab  interiori  distinguitur.  m.  Lineae  obscurae  obsoletiores ,  qui- 
bus  substantia  subcutanea  simili  modo  ac  adeps  in  glebas  quasi  dis- 
tinguitur.  n.  Globuli ,  qui  in  substantia  subcutanea,  uti  vesiculae  m 
adipe,  apparent,  sed  rariores  et  obsoletiores  albique.  Nullum  tamera 
dubium,  quin  cavae  intus  sint,  pariter  atque  vesiculae  adipis,  flui- 
dioremque  aliquam  rnateriam,  magis  vel  minus  spissam,  contineant. 
In  etrato  interiori  aliquantum  flavescunt.  o.  Globuli  similes,  sed  ob- 
eoleti  et  obscurius  expressi  quam  in  substantia  subcutanea,  et  rudi- 

menta  lineolarum,  qui^us  in  moleculas,  glebis  adiposis  analogas,  cutis 
eubstantia  divisa  esse  videtur. 

Fig.  10.  (Ex  eodem  opere.)  Adeps  anserinus.  a.  gleba  simplex 
h.  vesiculae.  o.  qua  ratione  gkbae ,  uti  determinatam  figuram  habent, 
determinato  modo  etiam  componantur. 

Fig.  ii.  (Ibid.  Tab.  VI.  Fig.  8-)  Adeps  bovinus,  nullis  distinctts 
glebis  constaiis,  vesiculis  duris,  parum  cohaerentibus,  granorum  in- 
8tar  facile  eeparabilibus ,  magnitudine  humanas  euperantibuj.  a.  veei- 
cuke  cohaerentes.   bt  b.  vesiculae  separatae. 


